KOMISIJOS REGLAMENTAS (EB) Nr. 800/2007
2007 m. liepos 6 d.
iš dalies keičiantis Reglamentą (EEB) Nr. 1859/82 dėl respondentinių valdų atrankos žemės ūkio valdų pajamoms nustatyti
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1965 m. birželio 15 d. Tarybos reglamentą Nr. 79/65/EEB, sukuriantį žemės ūkio valdų pajamų ir ūkinės veiklos apskaitos duomenų rinkimo tinklą Europos ekonominėje bendrijoje (1), ypač į jo 4 straipsnio 4 dalį,
kadangi:
(1)
Komisijos reglamento (EEB) Nr. 1859/82 (2) 2 straipsniu valstybėms narėms nustatytas respondentinių valdų, kurioms taikomi ūkių apskaitos duomenų tinklo tyrimai, minimalus ekonominis dydis.
(2)
Reglamento (EEB) Nr. 1859/82 I priede nustatomas kiekvieno regiono respondentinių valdų skaičius.
(3)
Atsižvelgiant į Bulgarijos ir Rumunijos įstojimą, šioms dviems valstybėms narėms turėtų būti nustatytas respondentinių valdų minimalus dydis ir skaičius.
(4)
Siekiant užtikrinti didesnį Slovakijos pavyzdžio reprezentatyvumą, turėtų būti suderintas su Slovakija susijusių respondentinių valdų minimalus dydis ir skaičius.
(5)
Reglamentas (EEB) Nr. 1859/82 turėtų būti atitinkamai iš dalies pakeistas.
(6)
Šiame reglamente numatytos priemonės atitinka Bendrijos ūkių apskaitos duomenų tinklo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 1859/82 iš dalies keičiamas taip:
1)
2 straipsnis pakeičiamas taip:
„2 straipsnis
2007 ataskaitiniams metams - 12 mėnesių iš eilės, prasidedančių tarp 2007 m. sausio 1 d. ir 2007 m. liepos 1 d. - ir vėlesniems ataskaitiniams metams europiniais dydžio vienetais (EDV) išreikštas minimalus ekonominis dydis, nurodytas Reglamento Nr. 79/65/EEB 4 straipsnyje, yra šis:
-
Belgijai: 16 EDV
-
Bulgarijai: 1 EDV
-
Čekijos Respublikai: 4 EDV
-
Danijai: 8 EDV
-
Vokietijai: 16 EDV
-
Estijai: 2 EDV
-
Airijai: 2 EDV
-
Graikijai: 2 EDV
-
Ispanijai: 2 EDV
-
Prancūzijai: 8 EDV
-
Italijai: 4 EDV
-
Kiprui: 2 EDV
-
Latvijai: 2 EDV
-
Lietuvai: 2 EDV
-
Liuksemburgui: 8 EDV
-
Vengrijai: 2 EDV
-
Maltai: 8 EDV
-
Nyderlandams: 16 EDV
-
Austrijai: 8 EDV
-
Lenkijai: 2 EDV
-
Portugalijai: 2 EDV
-
Rumunijai: 1 EDV
-
Slovėnijai: 2 EDV
-
Slovakijai: 8 EDV
-
Suomijai: 8 EDV
-
Švedijai: 8 EDV
-
Jungtinei Karalystei (išskyrus Šiaurės Airiją): 16 EDV
-
Jungtinei Karalystei (tik Šiaurės Airijai): 8 EDV.“;
2)
5 straipsnis papildomas šia pastraipa:
„Bulgarija ir Rumunija iki 2007 m. liepos 31 d. Komisijai pateikia 2007 ataskaitinių metų atrankos planą.“;
3)
I priedas yra iš dalies keičiamas pagal šio reglamento priedą.
2 straipsnis
Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.
Jis taikomas nuo 2007 ataskaitinių metų.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. liepos 6 d.